139ι. ΑΠΟΦΑΣΗ ΥΠΟΥΡΓΩΝ  ΔΗΜΟΣΙΑΣ ΤΑΞΗΣ ΚΑΙ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. 37008/388  της 17-29 Νοεμβ. 1994   (ΦΕΚ Β΄885)  Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της.  Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ Α΄ 147).  2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). 3.Την αριθ. 6004/8/43/μβ/1994 απόφαση του Υπουργού Δημόσιας Τάξης «αποδέσμευση της Ελληνικής Αστυνομίας από την εκτέλεση έργων ξένων προς την αποστολή της» (ΦΕΚ Β΄ 573)   (Μετά τη σελ. 16,60740) Σελ.  16,60741 Τεύχος 1333 Σελ. 23 Υπουργείο Δημόσιας Τάξης (Οργανικές Διατάξεις) 4.Α.α.139θ-139ι   306 4.Την αριθ. 32948/329/1994 απόφαση του Πρωθυπουργού και του Υπουργού Μεταφορών και Επικοινωνιών «Ανάθεση αρμοδιοτήτων του Υπουργού Μεταφορών και Επικοινωνιών στους Υφυπουργούς Μεταφορών και Επικοινωνιών» (ΦΕΚ Β΄ 782). 5.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 6.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Διατήρηση διατάξεων και έργων Άρθρ.1.-1.Διατηρούνται σε ισχύ οι διατάξεις του άρθρ. 15 της αριθ. 65000/1993 απόφασης των Υπουργών Οικονομικών και Μεταφορών και Επικοινωνιών «Ασυρματικά Τηλέφωνα» (ΦΕΚ Β΄ 244), που προβλέπουν την συνεπικουρία αρμοδίων οργάνων του Υπουργείου Μεταφορών και Επικοινωνιών, για τη διενέργεια ελέγχων σχετικών με την κυκλοφορία και χρήση ασυρματικών τηλεφώνων, από την οικεία Αστυνομική Αρχή. 2.Διατηρούνται σε ισχύ οι διατάξεις του άρθρ. 12 της αριθ. 60600/1993 απόφασης των Υπουργών Οικονομικών και Μεταφορών και Επικοινωνιών «Διακίνηση Ασυρματικών Συσκευών» (ΦΕΚ Β΄ 280) που προβλέπουν την συνδρομή των αρμοδίων οργάνων του Υπουργείου Μεταφορών και Επικοινωνιών, για τη διενέργεια ελέγχων σχετικών με την εμπορία ασυρματικών συσκευών, από την οικεία Αστυνομική Αρχή. Έναρξη ισχύος. Άρθρ.2.-Από την έναρξη ισχύος της παρούσας απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 δεν εκτελούνται από τις Αστυνομικές Αρχές εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από 4-12-1994.   Σελ.  16,60742 Τεύχος 1333 Σελ. 24 139ια. ΑΠΟΦΑΣΗ ΥΠΟΥΡΓΩΝ  ΠΟΛΙΤΙΣΜΟΥ ΚΑΙ ΔΗΜΟΣΙΑΣ ΤΑΞΗΣ   Αριθ. ΥΠΠΟ/ΓΝΟΣ/57263  της 28 Νοεμ. / 1 Δεκεμβ. 1994   (ΦΕΚ Β΄894) Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της. Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ Α΄ 147).  2.Τις διατάξεις της Υπουργικής Απόφασης με αριθμ. 6004/8/43 μβ/8-7-94 «Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της» (ΦΕΚ Β΄ 573). 3.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και την εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 4.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄154) και το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: 4.Α.α.139ια Υπουργείο Δημόσιας Τάξης (Οργανικές Διατάξεις)   307 Διατήρηση διατάξεων και έργων Άρθρ.1.-Α.Διατηρούνται σε ισχύ οι διατάξεις: 1.εδ. ζ παρ. 1 του άρθρ. 55 του Νόμ. 2121/1993 «Πνευματική ιδιοκτησία, συγγεν. δικαιώματα και πολιτιστικά θέματα» (ΦΕΚ Α΄ 25) που προβλέπει τον έλεγχο από τους οργανισμούς συλλογικής διαχείρισης με σύμπραξη της δημόσιας αρχής σε καταστήματα πώλησης ή ενοικίασης ή δανεισμού αντιτύπων κλπ. για να διαπιστωθεί αν προσβάλλονται τα δικαιώματα των δημιουργών. 2.Του  άρθρ. 63 του Νόμ. 2121/1993 (ΦΕΚ Α΄ 25) που προβλέπει την παρεμπόδιση της προσβολής της πνευματικής ιδιοκτησίας ή της εξακολούθησής της, με σύμπραξη της αστυνομικής αρχής, εφόσον αυτή ζητηθεί με αίτηση του δημιουργού ή των δικαιοδόχων του, κατά τις διατάξεις του άρθρου αυτού. 3.Της αριθ. 34593/1108/1983 απόφασης Υπουργού Πολιτισμού (ΦΕΚ Β΄ 398) που προβλέπει την ανάθεση και στις αστυνομικές αρχές του έργου της προστασίας των σπηλαίων. Β.Διατηρείται σε ισχύ η διάταξη του άρθρ. 5 του Κ.Ν. 5351/1932 (ΦΕΚ Α΄ 275) που προβλέπει την υποχρέωση  των αστυνομικών αρχών να δέχονται δηλώσεις κατοχής αρχαίων από ιδιώτες μόνον όσον αφορά τους νομούς και τα νησιά όπου δεν εδρεύουν Εφορείες Αρχαιοτήτων. Έναρξη ισχύος. Άρθρ.2.-Από την έναρξη ισχύος της παρούσας απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 (ΦΕΚ 147 Α΄) δεν εκτελούνται από τις Αστυνομικές Αρχές εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από 4-12-1994.  139ιβ. ΑΠΟΦΑΣΗ ΥΠΟΥΡΓΩΝ  ΕΜΠΟΡΙΚΗΣ ΝΑΥΤΙΛΙΑΣ ΚΑΙ  ΔΗΜΟΣΙΑΣ ΤΑΞΗΣ  Αριθ. 4129.2/33  της 30 Νοεμ.- 2 Δεκ. 1994   (ΦΕΚ Β΄898) Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της. Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ Α΄ 147).  2. Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄154)  3.Τις διατάξεις της Υπουργικής Απόφασης με αριθμ. 6004/8/43 μβ/8-7-94 «Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της» (ΦΕΚ Β΄ 573). 4.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 5.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Διατήρηση διατάξεων και έργων Άρθρ.1.-Διατηρούνται σε ισχύ των Ν.Δ. 712/1970 «Περί διοικητικού ελέγχου του ναυτικού ατυχήματος» (Α΄237), Ν.Δ.187/1973 «Περί Κώδικος Δημοσίου Ναυτικού Δικαίου» (Α΄261) Νομ. 743/1977 «Περί προστασίας του θαλασσίου περιβάλλοντος και ρυθμίσεως συναφών θεμάτων» (Α΄319), Ν.Δ. 420/1970 «Περί Αλιευτικού Κώδικος» (Α΄27), όπως τροποποιήθηκε με το Νομ. 1740/1987 (Α΄221) και το Νομ. 2040/1992 (Α΄70) και του Π.Δ.861/1979 «Περί Πειθαρχικών Συμβουλίων Εμπορικού Ναυτικού και της ενώπιον αυτών διαδικασίας» (Α΄246), όπως τροποποιήθηκε4 με το Π.Δ. 579/1989 (Α΄246), που προβλέπουν την επίδοση ή την κοινοποίηση συναφών εγγράφων των Λιμενικών Αρχών, με αντίστοιχο αποδεικτικό, για περιπτώσεις εκτός της τοπικής αρμοδιότητας των Λιμενικών Αρχών, εφόσον η επίδοση ή η κοινοποίηση των εγγράφων αυτών, είναι αδύνατη με άλλο τρόπο ή από άλλες αρχές ή όργανα επίδοσης. Έναρξη ισχύος. Άρθρ.2.-Από την έναρξη ισχύος της παρούσας απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 δεν εκτελούνται από τις Αστυνομικές Αρχές εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από 4-12-1994.   (Μετά τη σελ. 16,60742) Σελ.  16,60743 Τεύχος 1333 Σελ. 25 Υπουργείο Δημόσιας Τάξης (Οργανικές Διατάξεις) 4.Α.α.139ιβ   308 139ιγ. ΑΠΟΦΑΣΗ ΥΠΟΥΡΓΩΝ  ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΗΣ   Αριθ. 80301  της 30 Νοεμβ. -2 Δεκεμβ. 1994   (ΦΕΚ Β΄898) Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της. Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (ΦΕΚ Α΄ 147).  2. Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄154)  3.Τις διατάξεις της Υπουργικής Απόφασης με αριθμ. 6004/8/43 μβ/8-7-94 «Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της» (ΦΕΚ Β΄ 573). 4.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και την εξοικονόμηση αστυνομικής δύναμης για την αξιοποίησή της στη μάχη κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 5.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Διατήρηση διατάξεων και έργων Άρθρ.1.-Διατηρούνται οι διατάξεις της 1872 / 19.5.1992 κοινής απόφασης του Υπουργού Εργασίας και του Υφυπουργού Υγείας, Πρόνοιας και Κοινωνικών Ασφαλίσεων (Β΄370) και μόνον, όσον αφορά, σε σχέση με τις Αστυνομικές Αρχές, την υποχρέωση αυτών για την ενέργεια σχετικών ελέγχων. Οι Αστυνομικές Αρχές αποδεσμεύονται, εφεξής, από την ευθύνη θεώρησης των σχετικών βιβλίων και λοιπές συναφείς εργασίας. Έναρξη ισχύος. Άρθρ.2.-Από την έναρξη ισχύος της παρούσας απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 δεν εκτελούνται από τις Αστυνομικές Αρχές εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από 4-12-1994.  Σελ.  16,60744 Τεύχος 1333 Σελ. 26

[Source: greek_legal_code_raptarchis | Tokens: 9132]